Да політычнага поэта (Гейнэ/Таўбін)
Ты так сьпяваеш, як Тыртэй, —
Натхнёна, сьмела, ўзнята,
Але абраў ты дрэнны час
І слухачоў ня надта.

Яны і слухаюць цябе,
І хваляць болей нормы:
Які шляхетны дум узьлёт!
Што за майстэрства формы!

Яны й за шклянкаю віна
Табе «ура» праклічуць
І нават сьпеў твой баявы
Лагодна прамармычуць.

Але й нявольнік волі спеў
Пяе ў начы за трункам —
Ён прыпраўляе смак пітва,
Спрыяе працы шлунку.

Вершы Генрыха Гейнэ
Пераклады Юлія Таўбіна
Пераклады з нямецкай мовы
Творы 1841 года
Нямецкая паэзія

ru:Политическому поэту (Гейне; Плещеев)
ru:Политическому поэту (Гейне; Вейнберг)
ru:Политическому поэту (Гейне; Тынянов)